  Туспуктэм: Дарья Ушакова Майя Бывальцева 18-тӥ шуркынмонэ Удмуртиын пильмо луоз, сайкытскылоз. Уйин куд-ог интыосын ӧжыт лымыялоз, нуназе лымы-зор усьыны кулэ ӧвӧл. Со сярысь Росиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйпал но шундыпуксён вискысь, шундыпуксён палась секундскын 5-10 метре пельтоз. Омырын уйин -4…-9, нуназе -2…-7 градус возиськоз. Сюресъёс вылын интыен йӧвалег. Омыр зӥбет луло узвесь юбоя 749 миллиметр луоз, омырлэн мускытлыкез – 64 процент. Тодэ вайытом, улосвыл Гидрометцентр ивортэмъя, шутэтскон нуналъёсы но вордӥськонэ Удмуртиын кезьыт луоз. Тегъёс: куазь Удмуртия  